Projekts

4.pielikums

Ministru kabineta

2018.gada \_\_\_.\_\_\_\_\_\_

noteikumiem Nr.\_\_\_\_

**Mazākumtautību speciālās pirmsskolas izglītības programmas paraugs**

Izglītības programmas kods: 0101 51 21; 0101 52 21; 0101 53 21; 0101 54 21; 0101 55 21; 0101 56 21; 0101 57 21; 0101 58 21; 0101 59 21

1. **Izglītības programmas īstenošanas mērķi un uzdevumi**

1. Mazākumtautību speciālās pirmsskolas izglītības programmas (turpmāk – izglītības programma) īstenošanas mērķis ir nodrošināt bērna sagatavošanu pamatizglītības apguvei, uzdevumi īstenojami atbilstoši valsts pirmsskolas izglītības vadlīnijās noteiktajam.

**II. Pedagoģiskā procesa organizācijas principi un īstenošanas plāns**

2. Izglītības programmu īsteno atbilstoši izglītības iestādes nolikumam, nodrošinot atbalstošu vidi bērniem ar speciālajām vajadzībām un veicinot valsts valodas apguvi.

3. Bērns apgūst izglītības programmu līdz pamatizglītības programmas apguves sākšanai.

4. Izglītības programmas īstenošana notiek atbilstoši bērna spējām, attīstības līmenim, veselības stāvoklim, interesēm, individuālajai pieredzei un vajadzībām, sekmējot katra bērna individuālos sasniegumus.

5. Organizējot pedagoģisko procesu, izglītības iestāde nodrošina:

5.1. atbalstošu vidi bērna un pedagoga sadarbībai;

5.2. iespēju iegūt izglītību atbilstoši bērna spējām, attīstības līmenim un veselības stāvoklim;

5.3. bērnam nepieciešamo pedagoģisko un psiholoģisko atbalstu;

5.4. iespēju iepazīt citus bērnus un pieaugušos, izprast kopīgo un atšķirīgo;

5.5. iespēju bērnam iegūt pamatprasmju un darbības pieredzi, kas viņam dod iespēju rīkoties gan zināmās, gan jaunās situācijās;

5.6. iespēju vērot pozitīvus bērnu un pieaugušo sadarbības paraugus, veidojot izpratni par šajā un normatīvajā aktā par izglītojamo audzināšanas vadlīnijām un informācijas, mācību līdzekļu, materiālu un mācību un audzināšanas metožu izvērtēšanas kārtību minētajām vērtībām – cilvēka cieņa, brīvība, ģimene, laulība, darbs, kultūra, daba, latviešu valoda un Latvijas valsts – un tikumiem, kā arī piedaloties izglītības iestādes kultūras veidošanā;

5.7. iespēju līdzdarboties izglītības iestādes vides iekārtošanā, saudzēšanā, pieņemt lēmumus, uzņemoties atbildību par konkrētām darbībām;

6. Obligātā mācību satura īstenošanu neatkarīgi no bērna vecuma plāno un organizē:

6.1. divos laika posmos. No 1.septembra līdz 31.maijam nodrošina mācību procesu valsts pirmskolas izglītības vadlīnijās noteiktā pirmskolas izglītības obligātā satura īstenošanai un bērnam plānoto sasniedzamo rezultātu apguvei. No 1.jūnija līdz 31.augustam nodrošina mācību procesu bērna vispusīgas attīstības un iepriekšējā laika posmā iegūto zināšanu, izpratnes un pamatprasmju mācību jomās, caurviju prasmju un ieradumu, kas balstīti vērtībās, nostiprināšanai;

6.2. kā integrētu mācību procesu dienas garumā, neveidojot laika ziņā ierobežotas nodarbības mācību jomās. Integrētas mācības plāno par bērnam aktuālu tematu laika periodam, ne īsākam par vienu mēnesi, formulējot konkrētu, bērnam saprotamu galveno ziņu un izvēloties tematam un šai ziņai atbilstošus kompleksus sasniedzamos rezultātus visās mācību jomās un plānojot to saskaņotu apguvi bērna praktiskā darbībā;

6.3. nodrošinot bērnam iespēju katru dienu daļu no mācību satura apgūt ārpus telpām;

6.4. iekļaujot dažādus pasākums, piemēram, kas saistīti ar valsts svētkiem un gadskārtu ieražām vai izstādes, lai sasniegtu obligātā mācību satura apguves plānotos rezultātus.

7. Latviešu valodas apguvi integrētā mācību procesā un ikdienas saskarsmē visā pirmsskolas izglītības posmā atbilstoši bērnu attīstībai sekmē katru dienu, lai pēctecīgi valsts pirmsskolas izglītības vadlīniju valodu mācību jomā noteikto. Latviešu valoda ir saziņas līdzeklis rotaļnodarbībās, izņemot rotaļnodarbības mazākumtautības valodas apguvei, un tās apguve tiek veicināta ikdienas saskarsmē bērniem vecumā no 5 gadiem.

8. Latviešu valodas apguvei ieteicams izmantot bilingvālo pieeju (mācību satura un valodas apguvi vienlaicīgi) rotaļdarbībā un ikdienas saskarsmē, ko īsteno pedagogu, speciālistu un citu izglītības iestādes darbinieku sadarbībā.

9. Pirmsskolas mācību satura apguves plānošanu un īstenošanu regulārā sadarbībā nodrošina pirmsskolas pedagogs vai pirmsskolas pedagogs, pedagoga palīgs, speciālās izglītības pedagogs, sporta pedagogs, mūzikas pedagogs un citi speciālisti, piemēram, logopēds.

10. Vispārējās pirmsskolas izglītības grupā integrē (iekļauj) ne vairāk par trim bērniem ar speciālajām vajadzībām, izstrādājot viņiem individuālu mācību plānu. Ieteicamais bērnu skaits grupā nepārsniedz 20.

11. Izglītības programmas īstenošanas pamatā ir pedagogu un speciālistu mērķtiecīgs un padziļināts bērna spēju izvērtēšanas, izpētes un korekcijas darbs.

12. Izglītības programmas apguvei bērnu uzņem un atskaita no tās Ministru kabineta noteiktajā kārtībā

**III. Mācību vides raksturojums**

13. Izglītības iestādes mācību vide gan telpās, gan ārā ir attīstību un mācības veicinoša.

14. Izglītības iestādes fiziskā vide ir piemērota ikviena bērna vajadzībām: ir droša, ērta (bērni var darboties grupās un individuāli; ar bērniem saprotamām norādēm; brīvu un vieglu piekļuvi mācību līdzekļiem, priekšmetiem un vietām, kas veicina obligātā mācību satura apguves plānoto rezultātu sasniegšanu), estētiska, atbilst higiēnas normām, nodrošināta ar aprīkojumu daudzveidīgām kustību aktivitātēm izglītības iestādes teritorijā.

15. Sociāli emocionālā vide dod drošību, rosina savstarpēju uzticēšanos un cieņu, vēlmi palīdzēt un savstarpēji atbalstīt mācīšanās procesā un personiskās grūtībās. Atbilstoši bērna vajadzībām tiek veidotas speciālistu grupas, kas savas kompetences ietvaros veic pedagoģiskās, psiholoģiskās un sociālās palīdzības koordinēšanu un nodrošināšanu, iesaistot bērnu vecākus, pedagogus, speciālistus un citus izglītības iestādes darbiniekus.

**IV. Bērna mācību sasniegumu vērtēšanas kritēriji un kārtība izglītības iestādēs**

16. Bērna mācību sasniegumu vērtēšanas kritērijusnosaka pedagogs atbilstoši pirmsskolas izglītības vadlīnijās noteiktajiem obligātā pirmsskolas izglītības satura apguves plānotajiem rezultātiem.

17. Bērna mācību sasniegumu vērtēšanas kārtību nosaka izglītības iestāde, paredzot vecāku vai bērnu likumisko pārstāvju informēšanas biežumu, apjomu un veidu, kā arī sadarbības formas ar vecākiem bērna attīstības veicināšanai.

**V. Izglītības programmas īstenošanai nepieciešamā personāla, finanšu un materiālo līdzekļu izvērtējams un pamatojums**

18. Pedagogu personālu nodrošina izglītības iestādes dibinātājs (turpmāk – dibinātājs) saskaņā ar Ministru kabineta noteikumiem, kas nosaka pedagogu profesiju un amatu sarakstu, un Ministru kabineta noteikumiem, kas nosaka prasības pedagogiem nepieciešamajai izglītībai un profesionālajai kvalifikācijai.

19. Izglītības programmas īstenošanai nepieciešamās pedagogu un pedagogu atbalsta personāla amatu vienības nodrošina dibinātājs, ievērojot izglītības iestādes grupu darba laiku un grupu skaitu, atbilstoši Ministru kabineta noteikumiem par pedagogu darba samaksu, darba samaksas apmēru un pedagogu darba slodzes lielumu.

20. Izglītības programmas īstenošanai nepieciešamās saimnieciskā, tehniskā un medicīniskā personāla amatu vienības nodrošina dibinātājs.

21. Izglītības programmas apguvi finansē no dibinātāja finanšu līdzekļiem.

22. Izglītības programmas īstenošanas izmaksas nodrošina dibinātājs atbilstoši Ministru kabineta noteikumiem par pirmsskolas izglītības programmu izmaksu minimumu gadā uz vienu bērnu.

23. Valsts finansējuma sadali pedagogu darba samaksas finansēšanai nodrošina dibinātājs atbilstoši Ministru kabineta noteikumiem par speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtību vai Ministru kabineta noteikumiem par kārtību, kādā valsts finansē izglītības programmas privātās izglītības iestādēs vai Ministru kabineta noteikumiem par kārtību, kādā valsts finansē izglītības programmas privātās izglītības iestādēs.

24. Pedagogu darba samaksu, tajā skaitā apmaksājamo un papildus apmaksājamo darba stundu skaitu vienai amata vienībai nedēļā, darba samaksas apmēru un darba slodzi nodrošina dibinātājs atbilstoši Ministru kabineta noteikumiem par pedagogu darba samaksas noteikšanas kārtību, darba samaksas apmēru un pedagogu darba slodzes lielumu.

25. Saimnieciskā, tehniskā un medicīniskā personāla darba samaksu nodrošina no dibinātāja finanšu līdzekļiem.

26. Higiēnas prasību ievērošanu un teritorijas, telpu, iekārtu un inventāra uzturēšanu kārtībā nodrošina izglītības programmas īstenotājs atbilstoši Ministru kabineta noteikumiem, kas nosaka higiēnas prasības izglītības iestādēm, kuras īsteno pirmsskolas izglītības programmas.

27. Izglītības programmas īstenošanai nepieciešamo materiāli tehnisko bāzi pašattīstības un radošās darbības veicināšanai nodrošina dibinātājs.

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

16.04.2018. 16:05

1093

I.Upeniece

67814244, ineta.upeniece@visc.gov.lv